Държавен вестник, бр. 47, 2016 г., стр. 15

БРОЙ  47	
Д Ъ Р Ж А В Е Н  В Е С Т Н И К 	
СТР.  15  
Силни страни
Слаби страни
Повишаване мобилността на учените.
Ограничена мобилност на учените поради недостиг на 
средства или време (за преподавателите).
Интегриране в Европейското изследователско прос­
транство и пълноценно участие в Рамковата про­
грама на ЕК.
Изолация на науката в България.
Добро възрастово разпределение на учените и при­
ток на талантливи млади учени.
Застаряване на научния състав и продължаване изти­
чането на мозъци.
Демографска криза.
Постигане на балансирано разпределение на науч­
ния капацитет по научни области и по региони.
Липса на кадри във възлови научни области.
Липса на устойчиви структури за провеждане на науч­
ни изследвания по регионите.
Високо ниво на научни изследвания в стратегиче­
ски за страната научни области. Осигуряване на 
критична маса от учени. 
Фрагментиране на научните структури.
Заключение: 
Анализът на състоянието на националната система за научни изследвания и на динамиката 
в позициите на България в областта на научните изследвания в международен план показва 
устойчиво изоставане на страната. Тази тенденция е не само следствие, а част от причините за 
изоставането на България спрямо другите държави от ЕС в областта на иновациите и развитието 
на високотехнологична индустрия, а оттам и в приходите и качеството на живот на гражданите. 
Пораженията, които са нанесени през последните десетилетия върху състоянието на науката, 
а с това и върху цялата страна, са изключително сериозни и труднообратими. Ново традиционно 
отлагане на вземането на спешни мерки в областта на НИРД сектора е сериозен риск от трай­
но изоставане на България както по икономически показатели, така и по качество на живот.
3. ВИЗИЯ И ЦЕЛИ
България е на последно място в ЕС по БВП на глава от населението. Основната реална 
възможност за ускорено повишаване на БВП е чрез производството на конкурентни високо­
технологични продукти за износ, базирано на постоянен приток на иновации и на иновативни 
технологични решения. Последните от своя страна са възможни само при наличие на нормално 
функционираща система за научна дейност и трансфер на научните знания. 
В тази връзка е формулирана и основната цел на стратегията: 
Основна цел на настоящата стратегия е чрез мащабно, бързо и дългосрочно развитие и модер­
низиране на системата на научни изследвания България да се превърне в привлекателен център за 
авангардни научни изследвания и развитие на нови технологии, да се издигнат позициите на стра­
ната в областта на науката, да се повиши общественото доверие към науката, да се задържат 
и привлекат млади и водещи учени в България. Като краен резултат да се постигнат устойчив 
икономически растеж и значително повишаване на качеството на живот в страната.
Развитието на научните изследвания, предвидено в стратегията, не е самоцелно. То ще до­
веде до съществен положителен ефект върху редица области от обществения живот. На първо 
място, научното развитие ще окаже положително влияние върху образованието на всички нива. 
Високото ниво на научните изследвания във водещите научни институции и висши училища в 
страната, комбинирано с положителните резултати от изпълнението на Стратегията за висше 
образование, ще привлече повече български и чуждестранни студенти да учат и да завършат 
докторантура в България. Това ще спомогне не само за израстване на нови поколения учени, 
преподаватели и учители, но ще има положително влияние и върху подготовката на висококва­
лифицирани специалисти за индустрията и задържането на квалифицирани кадри в България. 
Приносът на научните изследвания за индустрията е свързан и с иновациите и развитието на 
нови или подобрени технологии. Независимо дали съответните научни изследвания са осъ­
ществени в България, или в чужбина, наличието на висококвалифицирани български учени, 
компетентни в съответната научна област, ще позволи бързото усвояване на резултатите от из­
следванията и тяхното практическо приложение у нас. Като допълнителен резултат повишената 
държавна подкрепа за научните изследвания ще допринесе директно и косвено за повишаване 
на иновационния индекс на страната и за увеличаване на чуждите инвестиции.
Несъмнено развитието на науката ще окаже благоприятно влияние и на бизнеса, особено на 
високотехнологичната, посредством използване на най-новите научни тенденции/постижения, 
трансфер на технологии, възможности за висококачествени консултантски услуги и достъп до 
съвременна научноизследователска инфраструктура, обслужвана от компетентни специалисти.